Missatge: L'Agència Europea de Seguretat Aèria treballa per autoritzar també l'ús sense restriccions dels telèfons mòbils i poder fer trucadesEUROPA PRESS Brussel·les | Actualitzada el 13/11/2013 17:53  Els passatgers de les aerolínies europees podran utilitzar les tauletes, 'smartphones' i altres dispositius electrònics durant l'enlairament i l'aterratge dels vols, sempre que disposin de l'opció 'mode avió', que impedeix fer trucades o connectar-se a internet. L'Agència Europea de Seguretat Aèria (EASA) ha anunciat l'aixecament de la prohibició aquest dimecres. "Amb aquestes noves orientacions, les aerolínies podran autoritzar els seus passatgers a utilitzar aquests dispositius en 'mode avió' durant totes les fases del vol", assenyala l'agència en un comunicat. Els canvis es publicaran a finals de mes i no inclouran dispositius més grans, com els ordinadors portàtils, que hauran d'estar apagats durant l'enlairament i l'aterratge."És un pas important en el procés d'ampliar la llibertat d'ús d'aquests aparells a bord sense comprometre la seguretat", ha assegurat el director executiu d'EASA, Patrick Ky. L'agència reconeix que l'ús dels dispositius electrònics està cada cop més estès i assegura que treballa per certificar, a llarg termini, l'ús dels telèfons mòbils sense restriccions i poder fer trucades des de l'avió.  Ja tocava. Font (Ara.cat)

Resposta: A mi aquest estiu en un vol de Portugalia em van fer apagar el mòbil que tenia en mode avió durant el vol (no en l'enlairament o l'aterratge). Quan li vaig dir a l'hostessa que el tenia en mode avió i li vaig ensenyar la icona amb l'avionet em va dir que no es podien tenir telefons encesos i que això ho sabia tothom i que sempre havia estat així.